**OBAVIJEST I UPUTE KANDIDATIMA**

Putem „Narodnih novina“ i Hrvatskog zavoda za zapošljavanje dana 31. siječnja 2024. godine objavljen je javni natječaj za prijam referenta za komunalnu infrastrukturu i komunalno redarstvo – komunalnog redara, na neodređeno vrijeme, u Jedinstvenom upravnom odjelu Općine Rovišće, te se daju upute kako slijedi:

Prijave na javni natječaj podnosile su se zaključno sa 8. 2. 2024. godine.

Izrazi koji se koriste u ovoj obavijesti za osobe u muškom rodu uporabljeni su neutralno i odnose se na muške i ženske osobe.

**Opis poslova službeničkog mjesta – referent za komunalnu infrastrukturu i komunalno redarstvo – komunalni redar**

|  |  |
| --- | --- |
| Poslovi službeničkog mjesta | % |
| Sudjeluje u izradi prijedloga programa građenja i održavanja komunalne infrastrukture, te radi troškovnike za investicijsko održavanje u općini | 20 |
| Izrađuje projektne zadatke za pojedine komunalne projekte, aktivno sudjeluje u izmjeri objekata za obračun komunalne naknade, vodi evidenciju i izdaje potvrde za priključke na komunalnu infrastrukturu | 20 |
| Nadzire provedbu odluka i drugih akata s područja komunalnog gospodarstva, provodi mjere komunalnog, prometnog i poljoprivrednog reda  | 30 |
| Nadzire rad poslovnih subjekata koji obavljaju komunalne djelatnosti | 10 |
| Naplaćuje mandatne kazne i predlaže pokretanje prekršajnog postupka | 10 |
| Prati stanje na terenu i predlaže odluke i mjere u cilju unapređenja života stanovnika općine | 10 |

**Podaci o plaći**

Sukladno odredbama Zakona o plaćama u lokalnoj i područnoj (regionalnoj) samoupravi („Narodne novine“ broj 28/10) plaću službenika u upravnim odjelima i službama jedinica lokalne i područne (regionalne) samouprave čini umnožak koeficijenta složenosti poslova radnog mjesta i osnovice za obračun plaće uvećan za 0,5% za svaku navršenu godinu radnog staža. Odlukom o koeficijentima za obračun plaće službenika i namještenika u Jedinstvenom upravnom odjelu Općine Rovišće za radno mjesto referenta za komunalnu infrastrukturu i komunalno redarstvo – komunalnog redara propisan je koeficijent 1,85 dok je osnovica utvrđena Odlukom općinskog načelnika i iznosi 5.108,84 kuna bruto.

**Provjera znanja i sposobnosti kandidata**

Za kandidate prijavljene na natječaj koji ispunjavaju formalne uvjete natječaja provest će se testiranje prethodne provjere znanja i sposobnosti.

Smatra se da je kandidat, koji nije pristupio prethodnoj provjeri znanja, povukao prijavu na natječaj.

**Područja testiranja:**

1. Lokalna uprava i samouprava
2. Opći upravni postupak
3. Komunalno gospodarstvo

**Pravni i drugi izvori za pripremanje kandidata za testiranje**

1. Zakon o lokalnoj i područnoj (regionalnoj) samoupravi (Narodne novine broj 33/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20),
2. Zakon o službenicima i namještenicima u lokalnoj i područnoj (regionalnoj) samoupravi (Narodne novine broj 86/08, 61/11, 4/18 i 112/19),
3. Zakon o komunalnom gospodarstvu (Narodne novine broj 68/18, 110/18 i 32/20),
4. Zakon o općem upravnom postupku (Narodne novine broj 47/09 i 110/21),
5. Statut Općine Rovišće – pročišćeni tekst (Službeni glasnik Općine Rovišće broj 4/19, 1/21 i 4/21),
6. Odluka o komunalnom redu (Službeni glasnik Općine Rovišće broj 2/20).

**Pravila testiranja**

Po dolasku na provjeru znanja, od kandidata će biti zatraženo predočenje odgovarajuće identifikacijske isprave radi utvrđivanja identiteta.

Po utvrđivanju identiteta i svojstva kandidata, kandidatima će biti podijeljena pitanja.

Za svaki dio provjere znanja kandidatima se dodjeljuju bodovi. Smatra se da su kandidati uspješno položili testove ako su iz provjere znanja ostvarili najmanje 50% na testiranju. S kandidatima koji uspješno polože testove provest će se intervjui (razgovori).

Za vrijeme provjere znanja i sposobnosti nije dopušteno:

- koristiti se bilo kakvom literaturom odnosno bilješkama,

- koristiti mobitel ili druga komunikacijska sredstva,

- napuštati prostoriju u kojoj se provjera odvija,

- razgovarati s ostalim kandidatima niti na bilo koji način remetiti koncentraciju kandidata.

Ukoliko pojedini kandidat prekrši naprijed navedena pravila biti će udaljen s provjere znanja, a njegov/njezin rezultat neće se priznati niti ocjenjivati.

**Mjesto i vrijeme održavanja testiranja**

Mjesto i vrijeme održavanja testiranja biti će objavljeno na oglasnoj ploči u Općini Rovišće i na www.opcina-rovisce.hr, najmanje 5 dana prije testiranja. Informacija o mjestu i vremenu održavanja testiranja može se dobiti i osobno u prostorijama Općine Rovišće, Trg hrvatskih branitelja 2, Rovišće ili na telefon 043/878–079. Na oglasnoj ploči i na mrežnoj stranici [www.opcina-rovisce.hr](http://www.opcina-rovisce.hr) biti će izvješena i imena kandidata koji ispunjavanju formalne uvjete natječaja s kojima će se provesti testiranje.

 PROČELNICA

 Danica Brkić Mikolčević, dipl.iur.